Om net te wees… – Bali Drome
Om net te wees…
Die strandpaadjie in Kuta begin iewers, en stop êrens. So eintlik kan jy maar enige plek begin met jou wandeling, en enige plek 'afklim'. Dit hang alles af van die gevoelens hier binne.
Doen jy die dag die toeriste ding, begin mens by Kuta se strandmark. Jy beur jou weg oop tussen eetstalletjies, "surf board" kioske, masseer beddens, Bintang en of water karretjies, en eindelose sarong uitstallings. Soos niks word jou aandag afgetrek van jou oorspronklike plan, oorweldig die koopgier jou, en raak die plastiese sakkies te veel om verder mee rond te beweeg. Jip, dis nou maar eenmaal Kuta. Jy swig uurliks.
Maar…soms voel jy anders. Ek wil nie sê weerloos nie; ek wil nie sê verlate nie. Iets tussen-in. Vol gedagtes wat nie ñ vashou plekkie kry nie. Jy loop, jy sien, jy ervaar en dan loop jy weer. Baie soos ons kleinseun se bearded-dragon. Camo klim op haar klip, staar in die verte in, lê doodstil, en gaan klim op ñ volgende klip.
Die andersheid van Bali se eilandgees maak dat jy alleen wil loop. Die sien wil 'voel', die ervaar wil vasbind aan jou binne mens. Want nooit wil jy weer sonder dit nie. In jou brein skep jy ñ hoekie gevul met JOU ervaring van die ritme. JOU dinke.
En wanneer jy vir oulaas deur die vliegtuig se venster loer, gaan anker jy daai hoekie sorgvuldig vas in jou hart.
Author travel460Posted on September 15, 2016 November 3, 2017
5 thoughts on "Om net te wees…"
Oktober 24, 2016 om 3:37 nm
Jy skryf so pragtig…ek wens meer mense lees hier!
Oktober 24, 2016 om 5:14 nm
Jy het my dag gemaak met jou terugvoere. Baie dankie. Una.
Een van die dae lees al die Afrikaanse bloggers by jou.Dit neem 'n rukkie,maar hou net moed!
Oktober 24, 2016 om 5:32 nm
Dit sal die lekkerste lekker wees. Baie dankie vir jou aanmoediging Dina, dit kom net op die regte tyd.